钦定古今图书集成/历象汇编/庶征典/第169卷 > 《宋书》 > 《符瑞志》
## 钦定古今图书集成/历象汇编/庶征典/第169卷 > 《宋书》 > 《符瑞志》

麒麟者，仁兽也。牡曰麒，牝曰麟。不刳胎剖卵则至。麇
身而牛尾，狼项而一角，黄色而马足，含仁而戴义，音
中锺吕，步中规矩，不践生虫，不折生草，不食不义，不
饮洿池，不入坑阱，不行罗网。明王动静，有仪则见。牡
鸣曰《逝圣》，牝鸣曰《归和》，春鸣曰《扶幼》，夏鸣曰《养绥》。
《白象》者，人君自养有节则至。

《白狐王》者，仁智则至。

“《赤熊》佞人，远奸猾”，息则入国。

《九尾狐》，“文王得之，东夷归焉。”

《白鹿王》者，明惠及下则至。

《三角兽》，先王法度修则至。《一角兽》，天下平一则至。
《六足兽》，王者谋及众庶则至。

《比肩兽》王者，德及矜寡则至。

獬豸知曲直，狱讼平则至。

《白虎》“王者不暴虐”，则白虎仁不害物。

《白狼》，“宣王得之，而犬戎服。”

《白麞》：“王者刑罚理得则至。”
《银麂》：“刑罚得共，民不为非则至。”

《赤兔》，“王者德盛则至。”

《白兔王》者，“敬耆老则见”；

天鹿者，纯灵之兽也。五色光耀洞明，王者道备则至。
《角端》者，日行万八千里。又晓四裔之语，明君圣王在
位，明达方外幽远之事，则奉《书》而至。

《周印》者，神兽之名也。星宿之变化，王者德盛则至。
泽兽，黄帝时巡狩至于东滨，泽兽出，能言，达知万物
之情，以戒于民，为时除害，贤君明德，幽远则来。
𬳿者，幽之兽也，有明王在位则来，为时辟除灾害。
《趹蹄》者，后土之兽，自能言语，王者仁孝，于国则来。
《鸡骇犀》，王者贱难得之物则至。